text: Taxa kørte mands arm over i Esbjerg
  25 oktober 2015 kl. 08.48
  En 49-årig mand fra Esbjerg har været en tur forbi skadestuen, da mandens arm blev kørt over af en taxa.
  En 49-årig mand fra Esbjerg var søndag morgen ualmindeligt uheldig.
  Manden stod klokken 6.22 og ventede på en taxa på Torvegade i Esbjerg, mens han røg en cigaret. Manden tabte dog cigaretten, og da manden forsøgte at samle cigaretten op, væltede han ud på kørebanen.
  Her kom taxaen kørende, og den kørte altså så tæt på manden, at hans arm blev kørt over.
  Den 49-årige mand blev efterfølgende kørt til tjek på skadestuen, men er ikke kommet alvorligt til skade.
  